b'\n_START_ARTICLE_\nAirbeletrinin nate\xc4\x8daj za kratko zgodbo\n_START_PARAGRAPH_\nAirBeletrinin nate\xc4\x8daj za kratko zgodbo razpisuje spletni portal AirBeletrina od leta 2010 naprej (z izjemo leta 2012, ko nate\xc4\x8daj ni bil razpisan). Leta 2010 je bil razpis v sodelovanju z revijo Sodobnost, leta 2011 v sodelovanju s \xc4\x8dasopisom Delo. Nate\xc4\x8daj finan\xc4\x8dno omogo\xc4\x8da Javna agencija za knjigo JAK.\n_START_SECTION_\nPravila sodelovanja\n_START_PARAGRAPH_\nNa nate\xc4\x8daju lahko sodeluje vsak avtor/avtorica z eno izvirno zgodbo, ki \xc5\xa1e ni bila objavljena. Dol\xc5\xbeina zgodb ne sme presegati 10.000 znakov brez presledkov. Zgodbe morajo biti podpisane le s \xc5\xa1ifro in oddane v \xc5\xa1tirih izvodih.\n_START_SECTION_\n\xc5\xbdirija\n_START_PARAGRAPH_\n\xc5\xbdirijo sestavljajo Aljo\xc5\xa1a Harlamov (predsednik), Manca G. Renko, Katja Perat in Matja\xc5\xbe Juren Zaza. V primeru neodlo\xc4\x8denega izida se \xc5\xa1tiri\xc4\x8dlanski \xc5\xbeiriji pridru\xc5\xbei \xc5\xa1e peti \xc4\x8dlan. \xc5\xbdirija med prispelimi zgodbami izbere pet finalistov in utemelji odlo\xc4\x8ditev. Finalisti se na zaklju\xc4\x8dnem ve\xc4\x8deru predstavijo, \xc5\xbeirija pa izbere zmagovalca. \xc5\xbdirija ima pravico izbrati ve\xc4\x8d zgodb za honorarno objavo. V primeru, da \xc5\xbeirije ne prepri\xc4\x8da nobena zgodba, se nagrada ne podeli. Poleg izbire \xc5\xbeirije poteka tudi interno glasovanje AirBeletrininega bralstva.\n_START_SECTION_\nNagrada\n_START_PARAGRAPH_\nGlavna nagrada je 300 evrov in objava kratke zgodbe na spletnem portalu AirBeletrina._NEWLINE_Vsi finalisti prejmejo knji\xc5\xbene nagrade.'